SET ปิดวูบ 24 จุดเซ่นปัจจัยลบตปท. โบรกฯคาดพรุ่งนี้ผันผวนต่อแนะจับตา “เทรดวอร์” ใกล้ชิด!
SET ปิดวูบ 24 จุดเซ่นปัจจัยลบตปท. โบรกฯคาดพรุ่งนี้ผันผวนต่อแนะจับตา "เทรดวอร์" ใกล้ชิด! โดยดัชนีปิดตลาดวันนี้ ที่ระดับ 1,622.73 จุด ลบ 23.95 จุด หรือ 1.45% มูลค่าการซื้อขาย 6.47 หมื่นล้านบาท
SET ปิดวูบ 24 จุดเซ่นปัจจัยลบตปท. โบรกฯคาดพรุ่งนี้ผันผวนต่อแนะจับตา "เทรดวอร์" ใกล้ชิด!
26 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,622.73 จุด ลบ 23.95 จุด หรือ 1.45% มูลค่าการซื้อขาย 6.47 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวลงตามตลาดหุ้นในภูมิภาคเอเชียที่ต่างติดลบกันทั่วหน้า หลังจากที่สงครามการค้าระหว่างสหรัฐ และจีน ดุเดือดขึ้น จากทั้งเรื่องการเรียกเก็บภาษีเพิ่ม, การพูดโจมตีของประธานาธิบดีโดนัลด์ ทรัมป์ แห่งสหรัฐฯ รวมถึงประธานธนาคารกลางสหรัฐ (เฟด) ไม่ได้ส่งสัญญาณเกี่ยวกับการปรับลดอัตราดอกเบี้ยในการประชุมเศรษฐกิจประจำปีที่เมืองแจ็กสัน โฮล เมื่อวันศุกร์ที่ผ่านมา  ทำให้ต้องติดตามการประชุมเฟดในช่วงกลางเดือนก.ย.ว่าจะมีการปรับลดอัตราดอกเบี้ยหรือไม่
ทั้งนี้ ในช่วงบ่ายประธานาธิบดีโดนัลด์ ทรัมป์ แห่งสหรัฐ ระบุว่าจีนได้ติดต่อสหรัฐมาเมื่อคืนที่ผ่านมา และเสนอให้กลับมาเจรจาร่วมกัน โดยสหรัฐจะหวนกลับสู่การเจรจา ทำให้ตลาดบ้านเรารีบาวด์ได้บ้างในช่วงบ่ายนี้ โดยดัชนีฯได้ลดช่วงลบ และตลาดหุ้นในยุโรปเทรดบ่ายนี้ได้เคลื่อนไหวในแดนบวกราว 0.5% ส่วนดาวโจนส์ฟิวเจอร์สก็ได้พลิกกลับมาเป็นบวกราว 200 จุด
แนวโน้มการลงทุนในวันพรุ่งนี้ (27 ส.ค.) นายวีระวัฒน์ กล่าวว่า ตลาดฯยังคงมีความผันผวนสูง โดยมีปัจจัยหลักที่จะต้องติดตามเป็นเรื่องสงครามการค้าระหว่างสหรัฐฯ และจีน พร้อมให้แนวรับ 1,610-1,600 จุด ส่วนแนวต้าน 1,630-1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 3,643.54 ล้านบาท ปิดที่ 41.00 บาท ลดลง  1.25 บาท
PTTEP มูลค่าการซื้อขาย 3,594.37 ล้านบาท ปิดที่ 115.00 บาท ลดลง  6.50 บาท
IVL มูลค่าการซื้อขาย 2,667.49 ล้านบาท ปิดที่  30.50 บาท ลดลง  4.00 บาท
GULF มูลค่าการซื้อขาย 2,371.22 ล้านบาท ปิดที่ 141.50 บาท เพิ่มขึ้น 3.00 บาท
SCC มูลค่าการซื้อขาย 2,111.09 ล้านบาท ปิดที่ 402.00 บาท ลดลง 10.00 บาท
ตลาดหุ้นเอเชีย
